2018.gada .decembrī Noteikumi Nr.

Rīgā (prot. Nr. .§)

**Lauksaimniecības, zivsaimniecības un lauku attīstības garantiju programmas noteikumi**

Izdoti saskaņā ar

[Attīstības finanšu institūcijas likuma](https://likumi.lv/ta/id/270323-attistibas-finansu-institucijas-likums)  
[12. panta](https://likumi.lv/ta/id/270323-attistibas-finansu-institucijas-likums#p12) ceturto daļu

**I.** **Vispārīgie jautājumi**

1. Noteikumi nosaka lauksaimniecības, zivsaimniecības un lauku attīstības pasākumu garantēšanas programmas (turpmāk – garantiju programma) īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu akciju sabiedrības “Attīstības finanšu institūciju *Altum*” (turpmāk – sabiedrība *Altum*) izdevumu segšanai.
2. Noteikumos lietoti šādi termini:
   1. sīkais (mikro), mazais un vidējais saimnieciskās darbības veicējs – saimnieciskās darbības veicējs, kas atbilst Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Regula Nr. 702/2014) 1. pielikuma 2. pantā noteiktajai definīcijai;
   2. lielais saimnieciskās darbības veicējs – saimnieciskās darbības veicējs, kas atbilst Regulas Nr. 702/2014 2. panta 26. punktā noteiktajai definīcijai;
   3. jaundibināts saimnieciskās darbības veicējs – sīkais (mikro), mazais un vidējais saimnieciskās darbības veicējs vai lauksaimniecības pakalpojumu kooperatīvā vai mežsaimniecības kooperatīvā sabiedrība, kura ne agrāk kā trīs gadus pirms garantijas pieteikuma iesniegšanas ir reģistrēta Uzņēmumu reģistrā vai Valsts ieņēmumu dienestā kā saimnieciskās darbības veicējs;
   4. savstarpēji saistītu kredīta vai galvojuma ņēmēju grupa – finanšu pakalpojumu saņēmēju grupa Eiropas Parlamenta un Padomes 2013. gada 26. jūnija Regulas (ES) Nr. [575/2013](http://eur-lex.europa.eu/eli/reg/2013/575/oj/?locale=LV) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza regulu (ES) Nr. [648/2012](http://eur-lex.europa.eu/eli/reg/2012/648/oj/?locale=LV) 4. panta 1. punkta 39. apakšpunkta izpratnē (Eiropas Savienības Oficiālais Vēstnesis, 2013. gada 27.jūnijs, Nr. L 176);
   5. viens vienots uzņēmums – saimnieciskās darbības veicējs, kas atbilst Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013) 2. panta 2. punktā noteiktajai definīcijai.
3. Garantijas piešķir akciju sabiedrība “Attīstības finanšu institūciju *Altum*” (turpmāk – sabiedrība *Altum*).
4. Garantiju programmas pieejamo finansējumu veido sabiedrībai *Altum* pieejamais valsts finansējums 1 100 000 *euro* apmērā.
5. Atbilstoši šiem noteikumiem izsniegto garantiju sagaidāmie zaudējumi, kas noteikti saskaņā ar [Attīstības finanšu institūcijas likuma](https://likumi.lv/ta/id/270323-attistibas-finansu-institucijas-likums" \t "_blank) [12. panta](https://likumi.lv/ta/id/270323-attistibas-finansu-institucijas-likums#p12) trešo daļu, tiek finansēti no sabiedrībai *Altum* šo noteikumu [4. punktā](https://likumi.lv/ta/id/273744-lauksaimniecibas-un-lauku-attistibas-kreditu-garantesanas-programmas-noteikumi#p1.1) minētā finansējuma.
6. Garantiju izsniegšanas kārtību un pieteikšanās kārtību garantijām, ievērojot  Regulas Nr. 702/2014 6. panta 2. punktu kompensāciju izmaksu un zaudējumu samazināšanas pasākumus, nosaka saskaņā ar civiltiesiskajiem līgumiem, kas noslēgti starp sabiedrību *Altum* un kredītiestādi vai tās meitas sabiedrību, kura reģistrēta Latvijā un ir tiesīga sniegt finanšu pakalpojumus Latvijā, vai krājaizdevu sabiedrību.
7. Sabiedrība *Altum* garantijas piešķir:
   1. ieguldījumiem materiālos vai nemateriālos aktīvos, kas saistīti ar primāro lauksaimniecības ražošanu saskaņā ar Regulas Nr. [702/2014](http://eur-lex.europa.eu/eli/reg/2014/702/oj/?locale=LV) 14. pantu, tai skaitā finanšu līzingam;
   2. ieguldījumiem, kas saistīti ar Līguma par Eiropas Savienības darbību 1. pielikumā minēto lauksaimniecības produktu pārstrādi saskaņā ar Regulas Nr. [702/2014](http://eur-lex.europa.eu/eli/reg/2014/702/oj/?locale=LV) 17. pantu, tai skaitā finanšu līzingam;
   3. jauno lauksaimnieku atbalsta pasākumiem saskaņā ar Regulas Nr. [702/2014](http://eur-lex.europa.eu/eli/reg/2014/702/oj/?locale=LV) 18. pantu, tai skaitā finanšu līzingam;
   4. mežsaimniecības infrastruktūras attīstības un pielāgošanas pasākumiem saskaņā ar Regulu Nr. [1407/2013](http://eur-lex.europa.eu/eli/reg/2013/1407/oj/?locale=LV);
   5. zvejas un akvakultūras atbalsta pasākumiem saskaņā ar Komisijas 2014. gada 27. jūnija Regulu (EK) Nr. [717/2014](http://eur-lex.europa.eu/eli/reg/2014/717/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190) (turpmāk – Regula Nr. [717/2014](http://eur-lex.europa.eu/eli/reg/2014/717/oj/?locale=LV));
   6. zivsaimniecības atbalsta pasākumiem, izņemot saimnieciskos darbības veicējus, uz kuriem attiecas Eiropas Parlamenta un Padomes 2013. gada 11. decembra Regula (ES) Nr. [1379/2013](http://eur-lex.europa.eu/eli/reg/2013/1379/oj/?locale=LV) par zvejas un akvakultūras produktu tirgu kopīgo organizāciju, un ar ko groza Padomes Regulas (EK) Nr.[1184/2006](http://eur-lex.europa.eu/eli/reg/2006/1184/oj/?locale=LV) un (EK) Nr. [1224/2009](http://eur-lex.europa.eu/eli/reg/2009/1224/oj/?locale=LV) un atceļ Padomes Regulu (EK) Nr. [104/2000](http://eur-lex.europa.eu/eli/reg/2000/104/oj/?locale=LV) (Eiropas Savienības Oficiālais Vēstnesis, 2013. gada 28. decembris, Nr. L 354), saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV);
   7. apgrozāmo līdzekļu finansēšanai, finanšu līzingam, faktoringam un citiem atbalsta pasākumiem lauku un lauksaimniecības attīstībai saskaņā ar Regulu Nr. [1407/2013](http://eur-lex.europa.eu/eli/reg/2013/1407/oj/?locale=LV), Regulu Nr. 717/2014 un Komisijas 2013. gada 18. decembra Regulu (EK) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris,Nr. L 352) (turpmāk – Regula Nr. [1408/2013](http://eur-lex.europa.eu/eli/reg/2013/1408/oj/?locale=LV));
   8. galvinieka sniegtam galvojumam par komersantiem, biedrībām vai nodibinājumiem, kas Lauku atbalsta dienestā pieteikušies atbalstam Kopējās lauksaimniecības politikas īstenošanas pasākumos un saņēmuši avansa maksājumu atbilstoši Komisijas 2009. gada 7. jūlija Regulai (EK) Nr. 612/2009, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem, (Eiropas Savienības Oficiālais Vēstnesis, 2009. gada 17. jūlijs, Nr. L 186) un Komisijas 2008. gada 20. augusta Regulai (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (Eiropas Savienības Oficiālais Vēstnesis, 2008. gada 21. augusts, Nr. L 223).
8. Atbalstu sniedz līdz 2021. gada 30. jūnijam.

**II. Neatbalstāmās nozares, darbības un saimnieciskās darbības veicēji**

1. Garantiju saskaņā ar šo noteikumu 7.4., 7.5., 7.6. un 7.7. apakšpunktu nepiešķir saimnieciskās darbības veicējam:
   1. kuram Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parāds) kopsumma pārsniedz 150 *euro.* Minētais nosacījums nav attiecināms, ja vienlaikus ir izpildīti šādi nosacījumi:
      1. tiek pagarināts šo noteikumu ietvaros iepriekš izsniegtās garantijas termiņš;
      2. Valsts ieņēmumu dienests attiecībā uz nodokļu parādu, kas kopsummā pārsniedz 150 *euro*, ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalsta nokavējuma naudas un soda naudas dzēšanai piemērošanu.
   2. kuram ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai kurš atbilst normatīvajos aktos maksātnespējas jomā noteiktajiem kritērijiem, uz ko pamatojoties kreditors var pieprasīt maksātnespējas procedūru;
   3. lielajam saimnieciskās darbības veicējam, ja
      1. saskaņā ar pēdējo divu noslēgto finanšu pārskatu datiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas aprēķināta pēc *EBITDA* (peļņa pirms procentiem, nodokļiem un amortizācijas), ir bijusi mazāka par 1,0;
      2. kredītreitings ir zemāks par "B–";
      3. ja garantijas tiek apvienotas ar atbalsta pasākumu, kam izsniegts riska kapitāla finansējums;
   4. kurš atbilst Regulas Nr.1407/2013 3.panta 2.punkta otrajā rindkopā minētajam kravu komercpārvadājumu autotransporta uzņēmumam.
2. Garantiju saskaņā ar Regulu Nr. [702/2014](http://eur-lex.europa.eu/eli/reg/2014/702/oj/?locale=LV) nepiešķir:
   1. šo noteikumu 9. punktā minētajam saimnieciskās darbības veicējam;
   2. lielajam saimnieciskās darbības veicējam;
   3. saimnieciskās darbības veicējam, uz kuru attiecas Eiropas Komisijas atgūšanas rīkojums atbilstoši Regulas Nr. 702/2014 1.panta 5.punktam;
   4. jaundibinātam saimnieciskās darbības veicējam, ja tas ir saņēmis glābšanas atbalstu, bet vēl nav atmaksājis aizdevumu vai atsaucis garantiju vai ja tas ir saņēmis pārstrukturēšanas atbalstu un uz to joprojām attiecas pārstrukturēšanas plāns;
   5. sabiedrībai (izņemot jaundibinātu saimnieciskās darbības veicēju), kurā vismaz dažiem dalībniekiem ir neierobežota atbildība par sabiedrības parādsaistībām, ja uzkrāto zaudējumu dēļ tai ir zudusi vairāk nekā puse no kapitāla, kas uzrādīts sabiedrības grāmatvedības pārskatos;
   6. kapitālsabiedrībai (izņemot jaundibinātu saimnieciskās darbības veicēju), ja uzkrāto zaudējumu dēļ tai ir zudusi vairāk nekā puse no tās parakstītā kapitāla – uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no sabiedrības pašu kapitāla, rodas negatīvs rezultāts, kas pārsniedz pusi no parakstītā kapitāla, ņemot vērā kapitāldaļu uzcenojumu;
   7. kuram ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai kurš atbilst normatīvajos aktos maksātnespējas jomā noteiktajiem kritērijiem, uz ko pamatojoties kreditors var pieprasīt maksātnespējas procedūru;
   8. kuram nodokļu parāda kopsumma pārsniedz 150 *euro.* Minētais nosacījums nav attiecināms, ja vienlaikus ir izpildīti šādi nosacījumi:
      1. tiek pagarināts šo noteikumu ietvaros iepriekš izsniegtās garantijas termiņš;
      2. Valsts ieņēmumu dienests attiecībā uz nodokļu parādu, kas kopsummā pārsniedz 150 *euro*, ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalsta nokavējuma naudas un soda naudas dzēšanai piemērošanu.
3. Garantijas nepiešķir šādām darbībām un nozarēm, ņemot vērā, ka noteiktie darbību un nozaru ierobežojumi tiek piemēroti atkarībā no piemērojamā valsts atbalsta regulējuma:

11.1. Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1. panta 1. punkta "a" un "b" apakšpunktā minētajās nozarēs un par 1. panta 1. punkta "c", "d" un "e" apakšpunktā minētajām darbībām, ja garantiju piešķir saskaņā ar Regulu Nr.1407/2013;

11.2. Regulas Nr. [1408/2013](http://eur-lex.europa.eu/eli/reg/2013/1407/oj/?locale=LV) 1. panta 1. punktā minētajām darbībām, ja garantiju piešķir saskaņā ar Regulu Nr.1408/2013;

11.3. Regulas Nr. [717/2014](http://eur-lex.europa.eu/eli/reg/2013/1407/oj/?locale=LV) 1. panta 1. punktā minētajām darbībām, ja garantiju piešķir saskaņā ar regulu Nr.717/2014;

11.4.citu aizdevumu restrukturizācijai.

1. Ja saimnieciskās darbības veicējs, kuram garantiju piešķir saskaņā ar Regulu Nr.1407/2013, Regulu Nr.1408/2013 vai Regulu Nr.717/2014 vienlaikus darbojas gan vienā vai vairākās atbalstāmajās nozarēs, gan izslēgtajās nozarēs vai veic neatbalstāmas darbības saskaņā ar attiecīgo regulu, tad:

12.1.saņemot *garantiju* saskaņā ar Regulu Nr. 1407/2013, tas nodrošina darbību vai izmaksu nodalīšanu atbilstoši Regulas Nr. 1407/2013 1. panta 2. punktam;

12.2.saņemot *garantiju* saskaņā ar Regulu Nr. 1408/2013, tas nodrošina darbību vai izmaksu nodalīšanu atbilstoši Regulas Nr. 1408/2013 1. panta 2. un 3. punktam;

12.3.saņemot *garantiju* saskaņā ar Regulu Nr. 717/2014, tas nodrošina darbību vai izmaksu nodalīšanu atbilstoši Regulas Nr. 717/2014 1. panta 2. un 3.punktam.

1. Garantiju nepiešķir, ja garantijas riska faktoru novērtējums saskaņā ar šo noteikumu pielikumā noteikto metodiku pārsniedz 1,9 procentus un saimnieciskā darbība nav dzīvotspējīga, izņemot, ja tiek pagarināts sabiedrības *Altum* iepriekš izsniegtas garantijas termiņš.

**III. Atbalstāmie saimnieciskās darbības veicēji, finanšu pakalpojumi un garantijas apmērs**

1. Garantijas piešķir:
   1. fiziskai personai – saimnieciskās darbības veicējam;
   2. zemnieka vai zvejnieka saimniecībai;
   3. komersantam;
   4. biedrībai vai nodibinājumam, kas darbojas lauku tūrisma, pārtikas, lauksaimniecības un zivsaimniecības nozarē un īsteno Eiropas Savienības līdzfinansētus projektus;
   5. atbilstīgai lauksaimniecības pakalpojumu kooperatīvai sabiedrībai, kas saņēmusi atbilstības statusu saskaņā ar normatīvajiem aktiem par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu;
   6. atbilstīgai mežsaimniecības pakalpojumu kooperatīvai sabiedrībai, kas saņēmusi atbilstības statusu saskaņā ar normatīvajiem aktiem par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu;
2. Garantiju piešķir šādiem finanšu pakalpojumiem:
   1. aizdevumam investīcijām;
   2. aizdevumam apgrozāmo līdzekļu finansēšanai, tai skaitā kredītlimita veidā;
   3. finanšu līzingam un finanšu līzinga limitam;
   4. faktoringam, kurā klients (saimnieciskās darbības veicējs) saskaņā ar noslēgto faktoringa līgumu atbild faktoram (kredītiestāde vai tās meitas sabiedrība) par nodotā vai nododamā prasījuma drošību;
   5. banku garantijai (konkursa, avansa maksājuma, maksājuma izpildes vai laika garantijai), banku garantiju limitam un kredītvēstulei;
   6. galvinieka sniegtam galvojumam par komersantiem, biedrībām vai nodibinājumiem, kas Lauku atbalsta dienestā pieteikušies atbalstam Kopējās lauksaimniecības politikas īstenošanas pasākumos un saņēmuši avansa maksājumu atbilstoši Komisijas 2009. gada 7. jūlija Regulai (EK) Nr. 612/2009, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem, (Eiropas Savienības Oficiālais Vēstnesis, 2009. gada 17. jūlijs, Nr. L 186) un Komisijas 2008. gada 20. augusta Regulai (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (Eiropas Savienības Oficiālais Vēstnesis, 2008. gada 21. augusts, Nr. L 223).
3. Garantijas sedz līdz 80 procentiem no finanšu pakalpojuma vai galvojuma summas.
4. Garantijas sākotnējais termiņš nepārsniedz 10 gadus, bet, ja tiek pagarināts sabiedrības *Altum* iepriekš izsniegtas garantijas termiņš, garantijas kopējais termiņš nepārsniedz 15 gadu. Ja garantiju sniedz saskaņā ar Regulu Nr.1407/2013, tiek ievēroti šo noteikumu 21.1. apakšpunktā minētie ierobežojumi.
5. Atbalstu piešķir tikai par jauniem finanšu pakalpojumiem, izņemot, ja:
   1. kredītiestāde pagarina iepriekš noslēgtu šo noteikumu 15.2., 15.4. un 15.5. apakšpunktā minēto finanšu pakalpojumu līgumu un sabiedrība *Altum* garantiju piešķir tikai jaunām saistībām, kas rodas pēc finanšu pakalpojumu līguma grozījumiem;
   2. tiek pagarināts sabiedrības *Altum* iepriekš garantēto finanšu pakalpojuma līguma darbības termiņš.
6. Spēkā esošo garantiju apmērs nepārsniedz:
   1. 1 000 000 *euro*  saimnieciskās darbības veicējam vai savstarpēji saistītu kredīta vai galvojuma ņēmēju grupai;
   2. 1 500 000 *euro*  lielajam saimnieciskās darbības veicējam, ja garantiju piešķir saskaņā ar Regulu Nr.1407/2013 uz pieciem gadiem;
   3. 750 000 *euro* lielajam saimnieciskās darbības veicējam, ja garantiju piešķir saskaņā ar Regulu Nr.1407/2013 uz desmit gadiem;
   4. 3 500 000 *euro* atbilstīgai lauksaimniecības pakalpojumu kooperatīvajai sabiedrībai, tajā skaitā par šo noteikumu 7.7. apakšpunktā minētajiem pasākumiem – tādai kooperatīvajai sabiedrībai, kas atbilst lielā saimnieciskās darbības veicēja kritērijam, –1 500 000 *euro* ar garantiju uz pieciem gadiem vai 750 000 *euro* ar garantiju uz desmit gadiem;
   5. 2 000 000 *euro* atbilstīgai mežsaimniecības pakalpojumu kooperatīvajai sabiedrībai, tajā skaitā par šo noteikumu 7.4. apakšpunktā un 7.7. apakšpunktā minētajiem pasākumiem – tādai kooperatīvajai sabiedrībai, kas atbilst lielā saimnieciskās darbības veicēja kritērijam, –1 500 000 *euro* ar garantiju uz pieciem gadiem vai 750 000 *euro* ar garantiju uz desmit gadiem.

**IV. Garantijas prēmijas un subsīdijas ekvivalenta aprēķināšanas kārtība**

1. Par garantijas piešķiršanu vai pagarināšanu piemēro vienreizēju maksu no 0,5 līdz diviem procentiem no garantijas summas. Procentuālo maksas apmēru nosaka atbilstoši sabiedrības *Altum* noteiktajam garantijas risku faktoru novērtējumam, bāzes procentu likmei – 0,5 procentiem – pieskaitot garantijas risku faktoru novērtējumu procentpunktos saskaņā ar šo noteikumu pielikumu. Sabiedrībai *Altum* ir tiesības procentu likmi paaugstināt par 0,3 procentpunktiem, ja ir saņemta nozīmīga papildu informācija par projekta īstenošanas iespējām.
2. Ja sabiedrība *Altum* piešķir garantiju saskaņā ar Regulu Nr.1407/2013, Regulu Nr.1408/2013 vai Regulu Nr.717/2014, tad subsīdijas ekvivalentu saskaņā ar šiem noteikumiem piešķirtajai garantijai aprēķina:

21.1.saņemot *garantiju* saskaņā ar Regulu Nr. 1407/2013 - atbilstoši Regulas Nr. 1407/2013 4. panta 6. punkta c) apakšpunktam vai, ja garantiju saskaņā ar šo regulu piešķir lielajam saimnieciskās darbības veicējam – atbilstoši Regulas Nr.1407/2013 4.panta 6.punkta b) apakšpunktam;

21.2.saņemot *garantiju* saskaņā ar Regulu Nr. 1408/2013 - atbilstoši Regulas Nr. 1408/2013 4. panta 6. punkta c) apakšpunktam vai, ja garantiju saskaņā ar šo regulu piešķir lielajam saimnieciskās darbības veicējam – atbilstoši Regulas Nr.1408/2013 4.panta 6.punkta b) apakšpunktam;

21.3.saņemot *garantiju* saskaņā ar Regulu Nr. 717/2014- atbilstoši Regulas Nr. 717/2014 4. panta 6. punkta c) apakšpunktam vai, ja garantiju saskaņā ar šo regulu piešķir lielajam saimnieciskās darbības veicējam – atbilstoši Regulas Nr.717/2014 4.panta 6.punkta b) apakšpunktam.

1. Ja garantiju piešķir saskaņā ar Regulu Nr.702/2014, sabiedrība *Altum* aprēķina subsīdijas ekvivalentu kredīta vai galvojuma ņēmējam saskaņā ar šiem noteikumiem izsniegtajai garantijai kā starpību starp faktiski samaksāto prēmiju un prēmiju, kuru vajadzētu maksāt līdzvērtīgā shēmā, kas nav atbalsta shēma (tirgus prēmija). Ja garantijas ilgums pārsniedz gadu, starpību starp likmēm diskontē, izmantojot Eiropas Komisijas Latvijai apstiprināto atsauces likmi, kuru nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008. gada 19. janvāris, Nr. C 014) un kuras bāzes likmei tiek pieskaitīti 100 bāzes punkti.

**V. *De minimis* atbalsta uzskaite un atbalsta kumulācija**

1. Piešķirot garantiju, vienam vienotam uzņēmumam sniegtā *de minimis* atbalsta kopējā summa, ņemot vērā iepriekš piešķirto atbalstu, nedrīkst pārsniegt:
   1. Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktos ierobežojumus, ja garantiju piešķir saskaņā ar Regulu Nr.1407/2013;
   2. Regulas Nr. [1408/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktos ierobežojumus, ja garantiju piešķir saskaņā ar Regulu Nr.1408/2013;
   3. Regulas Nr. [717/201](http://eur-lex.europa.eu/eli/reg/2013/1407/oj/?locale=LV)4 3. panta 2. punktā noteiktos ierobežojumus, ja garantiju piešķir saskaņā ar regulu Nr.717/2014.
2. Sabiedrība *Altum* nodrošina atbilstoši šiem noteikumiem sniegtā *de minimis* atbalsta uzskaiti, pārbaudot arī informāciju, kas apliecina, ka saimnieciskās darbības veicējs nav pārkāpis šo noteikumu 11.punktā minētos nozaru un darbību ierobežojumus atkarībā no piemērojamā valsts atbalsta regulējuma.
3. Pirms garantijas piešķiršanas saimnieciskās darbības veicējs finanšu institūcijā iesniedz informāciju par savu iepriekš saņemto *de minimis* atbalstu, norādot ziņas par kārtējo un diviem iepriekšējiem fiskālajiem gadiem, ievērojot:
   1. normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
   2. normatīvos aktus par *de minimis* atbalsta uzskaites un piešķiršanas kārtību zvejniecības un akvakultūras nozarē;
   3. normatīvos aktus par  *de minimis* atbalsta uzskaites un piešķiršanas kārtību lauksaimniecības nozarē.
4. Saskaņā ar Regulas Nr. 1407/2013 5. panta 1. un 2. punktu, Regulas Nr. 1408/2013 5. panta 1. un 2. punktu, kā arī Regulas Nr. 717/2014 5. panta 1. un 2. punktu *de minimis* atbalstu:
   1. drīkst kumulēt ar citu *de minimis* atbalstu līdz Regulas Nr. 1407/2013 3. panta 2. punktā, Regulas Nr. 1408/2013 3. panta 2. punktā, Regulas Nr. 717/2014 3. panta 2. punktā noteiktajam robežlielumam, ja netiek pārsniegta šajās regulās noteiktā maksimālā atbalsta summa vai izmaksu pozīcijai attiecīgā maksimālā atbalsta intensitāte nepārsniedz 100 procentu;
   2. drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta citā valsts atbalsta programmā vai Eiropas Komisijas lēmumā.
5. Atbilstoši šiem noteikumiem saņemto atbalstu neapvieno ar citu sabiedrības *Altum* īstenoto aizdevumu programmās saņemto atbalstu.
6. Ja garantijas piešķirtas saskaņā ar Regulu Nr.1407/2013, Regulu Nr.1408/2013 vai Regulu Nr.717/2014 *de minimis* atbalsta saņēmējs datus par individuālo piešķirto de minimis atbalstu glabā 10 fiskālos gadus, sākot no šā atbalsta piešķiršanas dienas, savukārt sabiedrība Altum datus par *de minimis* atbalsta shēmu glabā 10 fiskālos gadus, sākot no dienas, kurā saskaņā ar šo shēmu piešķirts pēdējais individuālais atbalsts.
7. Lai nodrošinātu, ka saimnieciskās darbības veicēja apvienošanas, iegādes vai sadalīšanas gadījumā ir ievērots šo noteikumu 23. punktā minētais nosacījums, uzskaitot atbalstu, ņem vērā šādus nosacījumus:
   1. ja saimnieciskās darbības veicējs ir apvienots, ņem vērā visu katram apvienošanā iesaistītajam saimnieciskās darbības veicējam iepriekš piešķirto *de minimis* atbalstu kā to nosaka Regulas Nr.1407/2013 3.panta 8.punkts, Regulas Nr.1408/2013 3.panta 8.punkts vai regulas Nr.717/2014 3.panta 8.punkts;
   2. atbilstoši Regulas Nr.1407/2013 3.panta 9.punktam, Regulas Nr.1408/2013 3.panta 9.punktam vai regulas Nr.717/2014 3.panta 9.punktam, ja saimnieciskās darbības veicējs ir sadalīts, saņemto *de minimis* atbalstu attiecina uz to saimnieciskās darbības veicēju, kas guva labumu no saņemtā *de minimis* atbalsta un kas pārņēma darbības, kurām sākotnēji tika izmantots *de minimis* atbalsts, vai arī, ja minētā attiecināšana nav iespējama, saņemto *de minimis* atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību faktiskajā sadales datumā.
8. Finanšu institūcija reizi ceturksnī savā tīmekļvietnē ievieto informāciju par kredīta vai galvojuma saņēmēju, kredīta vai galvojuma izlietojuma mērķi, garantijas summu un garantijas izsniegšanas datumu.
9. Par garantiju, kas izsniegta saskaņā ar Regulu Nr. [702/2014](http://eur-lex.europa.eu/eli/reg/2014/702/oj/?locale=LV), sabiedrība *Altum* nodrošina informācijas publicēšanu atbilstoši Regulas Nr. [702/2014](http://eur-lex.europa.eu/eli/reg/2014/702/oj/?locale=LV) 9. panta 2. punkta "c" apakšpunktā un 4. punktā noteiktajām prasībām.

32. Ja Eiropas Komisija izdod atgūšanas rīkojumu saskaņā ar Padomes 2015. gada 13. jūlija Regulu (EK) Nr. 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (Eiropas Savienības Oficiālais Vēstnesis, 2015. gada 24. septembris, Nr. L 248) (turpmāk – Regula Nr. 2015/1589), sabiedrība *Altum* nodrošina nelikumīgi piešķirtā atbalsta atgūšanu un:

32.1. 14 dienu laikā informē Zemkopības ministriju par atbalsta saņēmēju skaitu un piešķirtā garantiju atbalsta apmēru atbalsta shēmā;

32.2. mēneša laikā informē atbalsta saņēmēju par atbalsta atmaksas kārtību, termiņiem un atmaksājamā atbalsta apmēru, ņemot vērā procentus, kas noteikti saskaņā ar Regulas Nr. [2015/1589](http://eur-lex.europa.eu/eli/reg/1999/659/oj/?locale=LV) 16. panta 2. punktu.

33. Atzīt par spēku zaudējušiem Ministru kabineta 2015. gada 14. aprīļa noteikumus Nr. 192 "[Lauksaimniecības un lauku attīstības kredītu garantēšanas programmas](https://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba) noteikumi" (Latvijas Vēstnesis, 2015, 84. nr.; 2016, 189. nr.).

Ministru prezidents Māris Kučinskis

Zemkopības ministrs Jānis Dūklavs